233.07 REGOLAMENTI DWAR IL-KONTROLL TA’ FLUS L-AVVIŻ LEGALI 149 tal-2007, kif emendat bl-Avviżi Legali 411 tal-2007, 112 tal-2013 u 40 tal-2017. L-AVVIŻ LEGALI 149 tal-2007, kif emendat bl-Avviżi Legali 411 tal-2007, 112 tal-2013 u 40 tal-2017. 1. It-titolu ta’ dawn ir-regolamenti hu Regolamenti dwar il-Kontroll ta’ Flus. Tifsir. 2. F’dawn ir-regolamenti, kemm-il darba r-rabta tal-kliem ma tkunx teħtieġ xorta oħra, il-frażijiet hawnużati għandhom l-istess tifsira mogħtija lilhom fl-Att, u: "l-Att " tfisser l-Att dwar it-Transazzjonijiet Esterni; "flus " tfisser kull biljett tal-flus u munita ta’ valuta legali u tinkludi strumenti monetarji; " il-Kontrullur " tfisser il-Kontrullur tad-Dwana u għandha l-istess tifsira mogħtija lilha fl-Ordinanza tad-Dwana; Kap. 37. Kap. 37. " il-Korp għall-Analisi ta’ Informazzjoni Finanzjarja " għandha l-istess tifsira mogħtija lilha taħt l-Att kontra l-Money Laundering. 3. Proċedura meta s-somma tkun teċċedi € 10,000. Emendat: A.L.411 tal-2007; A.L.40 tal-2017. (1) Kull persuna dieħla jew ħierġa minn Malta, jew li tkun għaddejja fi transitu minn Malta u li tkun qegħda ġ ġorr somma ekwivalenti għal €10,000 jew iżjed fi flus għandha l-obbligu li tiddikjara dik is-somma lill-Kontrullur. (2) L-obbligu li tiġi dikjarata kull somma bħal dik imsemmija fis-sub regolament (1) ma jseħħx kemm-il darba dik il-persuna ma timliex il-formola li tapplika għal dan il-każ li tidher fl-Iskeda, u tippreżenta dik il-formola lill-Kontrullur meta tkun dieħla jew ħierġa minn Malta, jew għaddejja fi transitu minn Malta. (3) Meta flus ma jiġux dikjarati kif hemm provdut fis-sub regolament (1), il-Kontrullur għandu jaqbad il-flus mhux dikjarati li jkunu jeċċedu € 10,000, jew l-ammont kollu meta l-flus ikunu indiviżibbli. (4) Persuna li tagħmel dikjarazzjoni falza għall-finijiet ta’ dawn ir-regolamenti jew li ma twettaqx l-obbligu li tiddikjara somma bħal dik skont is-sub regolament (2), tkun ħatja ta’ reatu teħel, meta tinsab ħatja, multa ekwivalenti għal ħamsa u għoxrin fil-mija tal-valur, f’valuta lokali fid-data meta l-persuna tkun dieħla jew ħierġa minn Malta jew meta tkun għaddejja fi transitu minn Malta, tal-flus li jkunu qegħdin jinġarru, imma f’kull każ dik il-multa ma għandiex tkun teċċedi sitta u erbgħinelf, ħames mija u sebgħ a utmenineuro u sebgħa u erbgħ in ċenteżmu (46, 587.47). (5) Barra mill-piena li tista’ tagħti lil persuna misjuba ħatja ta’ reat taħt is-sub regolament (4), il-qorti għandha tordna l-konfiska favur il-Gvern tal-flus mhux dikjarati li jkunu jeċċedu € 10,000 jew tal-ammont sħiħ meta l-flus ikunu indiviżibbli. (6) Ma jistgħu jinbdew ebda proċeduri kriminali għal xi reat taħt dawn ir-regolamenti mingħajr il-kunsens ta’ l-Avukat Ġenerali. 4. (1) Il-Kontrullur għandu jiġbor u jżomm data base li tkun tikkonsisti: (a) fid-dettalji tad-dikjarazzjonijiet magħmulin taħt ir-regolament 3(1); u (b) fid-dettalji dwar kull ksur ta’ dawn ir-regolamenti. (2) Il-Kontrullur għandu ta’ kull ġimgħa jgħaddi lill-Korp għall-Analisi ta’ Informazzjoni Finanzjarja d-dettalji imsemmija fis-sub regolament (1). 5. Il-Kontrullur jista’ jiskambja u jibgħat informazzjoni skond ir-Regolament (KE) Nru. 1889/2005 tal-Parlament Ewropew u tal-Kunsill tas-26 ta’ Ottubru 2005 dwar il-kontroll ta’ flus deħlin jew ħerġin mill-Komunità.